स्वयं सहायता समूह को आत्मनिर्भर बनाने के लिए संस्थान द्वारा स्वरोजगार की दिशा में कदम उठाते हुए अगरबत्ती उत्पादन का प्रशिक्षण दिलाया। महिलाओं ने अगरबत्ती उत्पादन कार्य शुरू किया और स्वयं सहायता समूह के सामूहिक प्रयास से निर्मित नैमिष अगरबत्ती से उनकी अच्छी आय भी शुरू हुई। स्वयं सहायता समूह के सदस्यों की उपस्थित में अगरबत्ती का शुभारम्भ दिनांक 18.10.2014 को बैंक ऑफ इण्डिया लखनऊ के जोनल मैनेजर मृत्युजंय कुमार गुप्ता के कर कमलों द्वारा किया गया। वहीं विशिष्ट अतिथि के रूप राष्ट्रीय कृषि और ग्रामीण विकास बैंक(नाबार्ड) के जिला विकास प्रबंधक राजीव मोहन, अग्रणी जिला प्रबंधक प्रदीप कुमार सिंह, बैंक ऑफ इण्डिया के शाखा प्रबंधक अजय सलूजा, कृषि विशेषज्ञ डॉ कालीचरण वर्मा उपस्थित रहे।